ವಿ. ವಿ. ಎಸ್. ಲಕ್ಷ್ಮಣ

ಪುಟ್ಟು
ವಿ.ವಿ.ಎಸ್. ಲಕ್ಷ್ಮಣೆರ್ನ ಪೂರ ಪುದರ್ ವಾಂಗಿಪುರಪು ವೆಂಕಟ ಸಾಯಿ ಲಕ್ಷ್ಮಣ್ ಆರ್, ನವಂಬರ್ ೧ ೧೯೭೪ಗ್ ಪುಟ್ಟಿಯೆರ್. ಆರೆನ್ ಮಾತೆರ್ಲ ವಿ.ವಿ.ಎಸ್. ಲಕ್ಷ್ಮಣ್ ಪಂದೆ ಲೆಪ್ಪುವೆರ್.

ಆರೆನ ಸೊಂತೊ ವಿಸಯೊ
ಲಕ್ಷ್ಮಣೆರ್ ಆಂಧ್ರ ಪ್ರದೇಶದ(ಇತ್ತೇದ ತೆಲಂಗಾಣ) ಹೈದರಬಾದ್ಡ್ ಪುಟ್ಟ್‌ದ್‍ನೆ. ಆರೆನ ಪೊಪ್ಪನ ಪುದರ್ ಡಾ.ಶಾಂತರಾಮ್, ಅಪ್ಪೆನ ಪುದರ್ ಡಾ.ಸತ್ಯಭಾಮ. ಆರೆನ ಪೊಪ್ಪ ಬುಕ್ಕೊ ಅಪ್ಪೆ/ಅಮ್ಮ ರಡ್ಡ್ ಜನಕ್‌ಲ್‍ಲಾ ವಿಜಯವಾಡದಕ್ಲ್.

ಕಲ್ಪಾಟಿಗೆ
ಲಕ್ಷ್ಮಣೆರ್ ಲಿಟ್ಟ್‌ಲ್ ಫ್ಲವರ್ ಹೈ ಸ್ಕೂಲ್ಡ್ ಅರೆನ ಹೈ ಸ್ಕೂಲ್ ಮುಗಿಪಯೆರ್, ಬುಕ್ಕೊ ಮೆಡಿಕಲ್ ಓದೊಡ್ ಪಂದ್ ಮೆಡಿಕಲ್ ಫಿಲ್ಡ್ ಪೊವರೆ ನಿರ್ಧಾರ ಮಂತೇರ್ ಆಂಡ ಒಂತೆ ಸಮಯದ ಬುಕ್ಕೊ ಕ್ರಿಕೆಟ್ ಆಟಾಗರ ಆವೊಡ್ ಪಂಡ್ದ್ ಕ್ರಿಕೆಟ್ಗ್ ಸೇರ್ದ್ ಎಡ್ಡೆ ಆಟಗಾರ ಆಯೆರ್. ಇತ್ತೆ ಆರ್ ಒಂಜಿ ಶ್ರೇಷ್ಠ ಆಟಗಾರ ಆದ್ ಉಂತೊಂದೇರ್.ನ್ಯೂ ಡೆಲ್ಲಿ ದ ತೇರಿ ವಿಶ್ವವಿದ್ಯಾಲಯ ಆರೆಗ್ ಡಾಕ್ಟರೆಟ್ ಕೊರ್ದ್ ಗೌರವಿಸಿಯೆರ್.

ಮದಿಮೆ
ಗುಂಟುರುದ ಜಿ. ಆರ್. ಶೈಲಜ ಪಣ್ಣ್‌ಪುನ ಪೊಣ್ಣ ನೊಟ್ಟುಗು ೧೬ ಫೆಬ್ರವರಿ ೨೦೦೪ಡ್ ಆರೆಗ್ ಮದಿಮೆ ಆಂಡ್. ಆರೆಗ್ ಸರ್ವಜಿತ್ ಪಣ್ಣ್‌ಪುನ ಮಗೆ ಬುಕ್ಕೊ ಅಚಿಂತ್ಯಾ ಪಣ್ಣ್‌ಪುನ ಮಗಳ್ ಉಲ್ಲೆರ್. 
ಅರೆಗ್ ಭಾರತೊದ ರಡ್ಡನೇ ರಾಷ್ಟ್ರಪತಿ ಆದ್ ಇತ್ತ್‌ನ  ಡಾ| ಸರ್ವಪಲ್ಲಿ ರಾಧಕೃಷ್ಣನ್ ಮೇರ್ ಸಂಬಂಧ ಆವೊಡ್

ಗೊಬ್ಬು
ಆರ್ ಭಾರತೊದ ಕ್ರಿಕೆಟ್ ತಂಡೊಡು ಸುಮಾರ್ ವರ್ಷ ಗೊಬ್ಬುದೆರ್ ಬುಕ್ಕೊ ಸದ್ಯೊಗ್ ಆರ್ ಬೇತೆ ಬೇತೆ ಪಂದ್ಯೊಡು ಪಾತೆರಟಿಕೆ ಮಂದೆರ್. ಭಾರತ ಕ್ರಿಕೆಟ್ ತಂಡದ ಮಿಂಚುನ ಹೊಡೆತಗಾರೆರೆಡ್ ವಿ.ವಿ.ಎಸ್. ಲಕ್ಷ್ಮಣ್‌ಲಾ ಒರಿ. ಆರೆನ್ ಏಪಲ ಗೊಬ್ಬುನ ಆಟಗಾರೆ ಪಂದೆ ಮಸ್ತ್ ಜನ ಲೆತೊಂದಿತ್ತೆರ್. ಆರ್ ಮಸ್ತ್ ಗೊಬ್ಬುನು ಗೊಬ್ಬುದೆರ್.  ಅಯ್ಕೆ ಮಾತ ಆಟಗಾರೆರ್ ಆರೆನ್ ತುಂಡ ಗೌರವ ಕೊರ್ಪೆರ್. ಆರ್ ಗೊಬ್ಬುನ ಸಮಯದ ಎಡ್ಡೆ ತಂಡ ಪಂದೆ ಪುದರ್ ಆತಿನ ಆಸ್ತ್ರೇಲಿಯ ತಂಡೊದ ಎದುರ್ ಇಡನ್ ಗಾರ್ಡನ್ಡ್, ೨೦೦೧ ವರ್ಷೊಡ್ ಆತಿನ ಗೊಬ್ಬುಡು ಆರ್ ೨೮೧ ರನ್ ಆಕ್ದ್ ಗೊಬ್ಬುದ ಬೆರಿತ ಎಲುವಾದ್ ಉಂತಿಯೆರ್. ಆರ್ ಎಚ್ಚಾದ್ ಲೊವರ್ ಅರ್ಡಡ್ ಗೊಬ್ಬೊಂದ್ದಿತ್ತೆರ್. ೨೦೧೧ ವರ್ಸೊಡ್ ಭಾರತೊದ ಶ್ರೇಷ್ಠ ಪ್ರಶಸ್ತಿಡ್ ಒಂಜಿ ಆತಿನ ಪದ್ಮಶ್ರಿ ಪ್ರಶಸ್ತಿ ಆರೆಗ್ ತಿಕ್ಂಡ್.http://www.espncricinfo.com/india/content/player/30750.html

ಭಾರತೊದ ತಂಡೊಡು ೧೦೦ ಟೆಸ್ಟ್ ಪಂದ್ಯ ಗೊಬ್ಬುದಿನ ಆಟಗಾರೆರೆಡ್ ಮೇರ್‌ಲಾ ಒಂಜಿ ಜನ. ವಿಶ್ವಕಪ್ ಸರಣಿಡ್ ವಿ. ವಿ. ಎಸ್. ಲಕ್ಷ್ಮಣೆರ್ ಒಂಜಿ ಪಂದ್ಯೊನ್‍ಲಾ ಗೊಬ್ಬುದಿಜೆರ್. ಆರ್ ಬಲ್ಪುನೆಟ್ ಒಂತೆ ನಿಧಾನ ಆಂಡಲ ಆರೆನ ಮಿಂಚ್‍ದ ಗೊಬ್ಬುಡು ಆರ್ ಪಂದ್ಯೊನ್ ಗೆಲ್ಪಾದ್ ಕೊರ್ಪೆರ್.

ವಿ.ವಿ.ಎಸ್. ಲಕ್ಷ್ಮಣೆರ್ ಆರೆನ ತವರು ಊರು, ಹೈದರಬಾದ್‍ನ್ ರಣಜಿ ಟ್ರೋಫಿಡ್ ಗುರುತಿಸದೆರ್. ಇಂಡಿಯನ್ ಪ್ರೀಮಿಯರ್ ಲೀಗ್(IPL)ಡ್ ಆರ್ ಡೆಕ್ಕನ್ ಚಾರ್ಜಸ್ ತಂಡೊದ ನಾಯಕೆ ಆದ್ ಇತ್ತೆರ್.

ಆರ್ ಗೊಬ್ಬುದಿನ ಗೊಬ್ಬುಲು

ಬ್ಯಾಟಿಂಗ್ ಬುಕ್ಕೊ ಫಿಲ್ಡಿಂಗ್ ಸರಾಸರಿಲು

ಟೆಸ್ಟ್ ಗೊಬ್ಬುಲು
 ಪಂದ್ಯೊಲು: ೧೩೪
 ಇನ್ನಿಂಗ್ಸ್: ೨೨೫
 ನಾಟ್ಔಟ್: ೩೪
 ರನ್: ೮೭೮೧
 ಇನ್ನಿಂಗ್ಸ್‌ಡ್ ಎಚ್ಚ ರನ್: ೨೮೧

ಒಂಜಿ ದಿನತ್ತ ಗೊಬ್ಬುಲು
 ಗೊಬ್ಬುಲು: ೮೬
 ಇನ್ನಿಂಗ್ಸ್: ೮೩
 ನಾಟ್ಔಟ್: ೭
 ರನ್: ೨೩೩೮
 ಇನ್ನಿಂಗ್ಸ್‌‍ಡ್ ಎಚ್ಚ ರನ್: ೧೩೧

ಟಿ೨೦ ಗೊಬ್ಬುಲು
 ಗೊಬ್ಬುಲು: ೨೫
 ಇನ್ನಿಂಗ್ಸ್: ೨೫
 ನಾಟ್ಔಟ್: ೩
 ರನ್: ೪೯೧
 ಇನ್ನಿಂಗ್ಸ್‌ಡ್ ಎಚ್ಚ ರನ್: ೭೮

ನರಮಾನಿ ಪ್ರೇಮ (ಫಿಲಾಂತ್ರೊಪಿ)
ಸಮಂತ ರುತ್ ಪ್ರಭು ಬುಕ್ಕೊ ಪುಲೆಲ ಗೋಪಿಚಂದ್ ನೊಟ್ಟುಗು ಫೂಡ್ ಫಾರ್ ಚೇಂಜ್(೨ ಲಕ್ಷ ಜೊಕ್ಲೆಗ್ ವಿದ್ಯಾಭ್ಯಾಸ ಕೊರ್ಪುನ ಕಾರ್ಯಕ್ರಮ)ಗ್ ಪೋದಿತ್ತೆರ್

 ಉಲ್ಲೇಕೊಲು 

ವರ್ಗೊ:ಗೊಬ್ಬುದಕುಲು